Hugo, decanus Vendopere, et magister Johannes Caponis de Busseio, notum facimus quod dominus Thomas de Busseio miles, in nostra et multorum presentia, ob remedium anime sue et antecessorum suorum, dedit deo et domui de Moris in puram et perpetuam eleemosynam, vineam quandam in Valeriis sitam, que fuit, ut dicitur, vinea Channet; laude et assensu Emmeniardis, uxoris, et Sibille, sororis ejusdem Thome. Ut antepredicta donatio debitum sortiretur effectum, dictus miles fratres memorate Ecclesie in nostra presentia de dicta vinea corporaliter investivit. Actum anno Domini MºCCºXXXºIIIº, mense majo.